Skoleudvalget — 2026-03-11

Punkt 1: Godkendelse af dagsorden - SKU-møde 11.3.26
Sagsnummer: 25/33267
Beslutning: Godkendt. Fraværende: Simon Skals (A).

Punkt 2: Orientering om regnskab og godkendelse af driftsoverførsler fra 2025 til 2026 på bevilling 91 Skoler
Sagsnummer: 25/35065
Resumé: Skoleudvalget orienteres om regnskab 2025 og skal godkende driftsoverførsler fra 2025 til 2026 på bevilling 91 Skoler. Samlet set viser bevilling 91 Skoler et regnskab 2025 med et mindreforbrug på 0,671 mio. kr. Dette dækker over et centralt merforbrug på 1,454 mio. kr. og et decentralt mindreforbrug på 2,125 mio. kr. Med udgangspunkt i regnskabsresultatet og Silkeborg Kommunes økonomiske styringsstrategi er der udarbejdet forslag til driftsoverførsler fra 2025 til 2026. Skolechefen indstiller, at der overføres 0,646 mio. kr., når der er flyttet 0,025 mio. kr. til bevilling 16 Tværgående aktiviteter vedr. udmøntning af besparelse på TDC-abonnementer.
Indstilling: Skolechefen og økonomichefen indstiller til Skoleudvalget, at orienteringen om regnskab 2025 for bevilling 91 Skoler tages til efterretning Skolechefen og økonomichefen indstiller til byrådets samlede sag for alle bevillinger ”Godkendelse af overførsel af budgetbeløb fra 2025 til 2026”, at overførsel af driftsbudget på i alt 0,646 mio. kr. i forhold til en regnskabsafvigelse[1] på 0,671 mio. kr. godkendes, når der overføres 0,025 mio. kr. til bevilling 16 Tværgående aktiviteter vedr. udmøntning af besparelse på TDC- abonnementer [1] Regnskabsafvigelse er forskellen mellem korrigeret budget og regnskab (serviceudgifter).
Beslutning: Taget til efterretning. Fraværende: Simon Skals (A).

Punkt 3: Godkendelse af udmøntning af midler til individuel vejledning
Sagsnummer: 26/3219
Resumé: Byrådet har som led i budgetaftalen 2026 afsat 500.000 kr. årligt, så ca. halvdelen af de uddannelsesparate 9. klasseelever, der ikke allerede får en individuel indsats, tilbydes individuel vejledning. Indeværende sag beskriver forslag til udmøntning af de afsatte midler.
Indstilling: Beskæftigelseschefen og Skolechefen indstiller til Erhvervs-, Uddannelses- og Arbejdsmarkedsudvalget og Skoleudvalget, at Forslaget til udmøntning af midler til individuelle samtaler godkendes.
Beslutning: Godkendt. Bilaget ”Uddannelsesvejledning i grundskolen”, som blev præsenteret på mødet af funktionsleder Hanne Beyer/Beskæftigelsesafdelingen, er efterfølgende koblet på beslutningsprotokollen. Fraværende: Simon Skals (A).

Punkt 4: Orientering om MiniSkills Silkeborg
Sagsnummer: 25/5303
Resumé: 29. april 2026 afholdes MiniSkills Silkeborg for alle kommunens 7. klasser. MiniSkills Silkeborg er en del af et landsdækkende initiativ gennem Ungdomsskoleforeningen, der arbejder for at styrke unges kendskab til erhvervsuddannelser og skabe tættere samarbejde mellem skoler og virksomheder i hele Danmark.
Indstilling: Skolechefen indstiller til Skoleudvalget, at orienteringen om MiniSkills Silkeborg tages til efterretning
Beslutning: Taget til efterretning. Fraværende: Simon Skals (A).

Punkt 5: Orienteringssag om lokale specialklasser
Sagsnummer: 24/33424
Resumé: Skoleudvalget gives aktuel status og indblik i den politiske beslutning om at oprette lokale specialklasser i Silkeborg Kommune.
Indstilling: Skolechefen indstiller til Skoleudvalget, at orienteringen tages til efterretning.
Beslutning: Taget til efterretning. Fraværende: Simon Skals (A).

Punkt 6: Orientering om ny model for udpegning af folkeskoler med bekymrende kvalitet
Sagsnummer: 26/4923
Resumé: Styrelsen for Undervisning og Kvalitet (STUK) har fra januar 2026 indført en styrket model for udpegning af folkeskoler og specialtilbud med bekymrende kvalitet. Modellen bygger på flere indikatorer end tidligere og baserer sig nu på data over to år. Samtidig omfatter ordningen for første gang specialskoler og specialklasser. Silkeborg Kommune har ingen skoler, der er udpeget med bekymrende kvalitet.
Indstilling: Skolechefen indstiller til Skoleudvalget, at orienteringen tages til efterretning.
Beslutning: Taget til efterretning. Fraværende: Simon Skals (A).

Punkt 7: Godkendelse af ramme for fremtidig kørsel til SFO
Sagsnummer: 26/2074
Resumé: I forbindelse med ændring af barnets lov m.m. er det med virkning fra 1. september 2025 ikke længere lovligt for kommunerne at yde hjælp i form af såkaldte leverandørbevillinger til familier, der har et barn med handicap eller langvarig sygdom. Lovændringen har blandt andet betydning for Børne- og Familieafdelingens anvendelse af leverandørbevillinger til SFO- kørsel, som hvis betingelserne i øvrigt er opfyldt, udføres af enten Dybkær Specialskole eller af privat leverandør gennem Skoleafdelingens kørselskontor. En leverandørbevilling betyder, at kommunen afregner direkte med en kommunal leverandør eller ekstern virksomhed, så familien ikke skal håndtere det økonomiske mellemværende om en bevilling, f.eks. en kørsel til og fra SFO. Udvalget skal godkende en løsning, som lever op til de nye regler, hvor forvaltningen anbefaler løsningsforslag 1 om omlægning af SFO-kørsel til skolekørsel som fremtidig ramme for håndtering af kørselsbehov til familier, der har et barn med handicap eller langvarig sygdom.
Indstilling: Børne- og familiechefen og skolechefen indstiller til Dagtilbuds- og Familieudvalget og Skoleudvalget, at løsningsforslag 1 som ramme for fremtidig kørsel til SFO godkendes.
Beslutning: Godkendt. Udvalget ønsker samtidig et fokus på den fremadrettede håndtering af ferieperioder. Fraværende: Simon Skals (A). Beslutning Dagtilbuds- og Familieudvalget den 11-03-2026 Godkendt. Udvalget ønsker samtidig et fokus på den fremadrettede håndtering af ferieperioder. Afbud fra Gitte Willumsen (C).

Punkt 8: Til orientering - SKU-møde 11.3.26
Sagsnummer: 25/33267
Resumé: .
Beslutning: Fraværende: Simon Skals (A).

Punkt 9: Underskriftsside - SKU-møde 11.3.26
Sagsnummer: 25/33267
Beslutning: … Fraværende: Simon Skals (A).